b'\n_START_ARTICLE_\nEnglannin kreivikunnat\n_START_PARAGRAPH_\nEnglanti on jaettu 82 hallinnolliseen kreivikuntaan, joista kuusi on metropolikreivikuntia (metropolitan counties) ja loput 76 muita kreivikuntia (non-metropolitan counties). J\xc3\xa4lkimm\xc3\xa4iset jaetaan 26 shire-kreivikuntaan (shire counties) ja 50 yhten\xc3\xa4ishallintopiiriin (unitary authorities). Lis\xc3\xa4ksi Suur-Lontoon alue (Greater London) ja Lontoon City muodostavat omat, muihin luokkiin kuulumattomat hallintoyksikk\xc3\xb6ns\xc3\xa4._NEWLINE_Nykyiset hallinnolliset kreivikunnat vastaavat vain osittain Englannin historiallisia kreivikuntia, joita on 39. Lis\xc3\xa4ksi Englanti jaetaan 47 muodolliseen eli seremonialliseen kreivikuntaan, joista monet k\xc3\xa4sitt\xc3\xa4v\xc3\xa4t kaksi tai useammankin hallinnollisen kreivikunnan.'